Black Gold (cinta qatarina de 2011)

:*Iste articlo ye sobre una cinta de cine historico epico belico franco-italo-qatarina de l'anyo 2011; ta atros usos, se veiga *'Black Gold**, **Black Gold (cinta)** y **Black Gold (cinta de 2011)***.

***Black Gold*** (títol orichinal en [[Idioma anglés|anglés]], en [[Idioma aragonés|aragonés]] ***Oro negro**'', estrenada en [[Aragón]] con iste zaguer títol) ye una [[cinta]] de [[cine historico]] [[Cine epico|epico]] [[Cine belico|belico]] coproducida por o [[cine francés]], o [[cine italiano]], lo [[cine qatarín]] y lo [[cine tuniciano]], dirichida por [[Jean-Jacques Annaud]] seguntes un [[guión adaptau]] por él mesmo y por [[Menno Meyjes]] y [[Alain Godard]] (basau en ''[[The Great Thirst]]'', una [[novela]] que heba publicau [[Hans Ruesch]] l'anyo [[1957]]), con una [[banda sonora orichinal]] de [[James Horner]], una [[dirección de fotografía]] de [[Jean-Marie Dreujou]] y una [[producción cinematografica]] de [[Tarak Ben Ammar]] ta las [[Productora cinematografica|productoras]] ''[[Quinta Communications]]'', ''[[Prima TV]]'', ''[[Carthago Films]]'', ''[[France 2 Cinéma]]'' y ''[[Doha Film Institute]]''. L'[[elenco]] d'a cinta ye formau por [[Tahar Rahim]], [[Antonio Banderas]], [[Mark Strong]], [[Freida Pinto]], [[Jan Uddin]], [[Riz Ahmed]], [[Corey Johnson]], [[Liya Kebede]], [[Lotfi Dziri]], [[Hichem Rostom]], [[Mostafa Gaafar]], [[Jamal Awar]], [[Driss Roukhe]], [[Eriq Ebouaney]], [[Akin Gazi]] y [[Abdelmajid Lakhal]], entre d'atros [[actor]]s.

En os [[anyos 1930]] en bel lugar indeterminau d'[[Orient Meyo]] dos prencipes arabes luitan por a posesión d'un territorio clamau "Cinturón Amariello". L**emir Nesib* ha conseguiu redotar a lo *soldán Amar* y iste se veye obligau a ceder os suyos dos fillos como rafens, encara que lo tracto inclui la consideración d'o Cinturón Amariello como territorio neutral entre toz dos prencipes. *Nesib* ye obsesionau con a modernización d'o país, porque su muller morió fa bien poquet por o [[colera]] y sabe que en os países occidentals ixa [[malautía]] ya ha desapareixiu. Sindembargo, *Amar* tien una visión mas tradicionalista de l'[[islam]] y d'a [[relichión]] y no li cuacan os abances tecnolochicos modernos. *Saleh* y *Auda*, los fillos d'o *soldán Amar*, creixen en a cort de *Nesib* con cada vegada mas nostalchia d'o suyo país y ganas de tornar-ie. Bel día plega en os dominios d'o soldán *Thurkettle*, un [[cheologo]] [[Estaus Unius|estausunidense]], qui descubre [[petrolio]] en o Cinturón Amariello. Bien intresau por a explotación d'o petrolio que li dará muitos [[diners]], *Nesib* decide pactar con *Amar* ta poder obtener o petrolio y mesmo li ufre tornar-li a los suyos fillos, pero *Amar* se niega, y *Nesib* no veye atro camín que una guerra. *Saleh*, lo chirmano mayor d'os dos rafens, creye que si él hese feito parte d'a delegación ninviada a su pai l'hese podiu convencer, asinas que organiza la suya fuyida nomás que ta ir-ie y convencer-lo. Perseguiu por *Nesib*, iste lo mata cuan lo troba. Dimpués casa a *Auda* con a suya filla *Leyla*, y finament accepta que marche a convencer a su pai. Cuan plega en presencia d'o soldán troba la negativa d'iste a acceptar la explotación de petrolio y la incomprensión cuan explica a su pai que no quiere [[Esvurcio|esvurciar-se]] de *Layla*. Finalment, pai y fillo se preparan ta atacar a capital de *Nesib*: *Auda* simulará un ataque a traviés d'o disierto ta atrayer as tropas bilndadas modernas de *Nesib* y *Amar* abanzará directament contra la capital aproveitando l'ausencia de l'exercito prencopal de *Nesib*.

*Black Gold* s'ambienta en os [[anyos 1930]] en bel país indeterminau d'[[Orient Meyo]], y las suyas escenas se filmoron en [[Matmata (Tunicia)|Matmata]] en [[Tunicia]] y en [[Madinat ash Shamal]] ([[Al Shamal]]) y [[Mesaieed]] ([[Al Wakrah (municipio)|Al Wakrah]]) en [[Qatar]], amás d'en os *Empire Studios* en [[Tunicia]].

== Elenco ==


== Se veiga tamién ==
* [[Cine en 2011]].
* [[Cintas de 2011]].

== Referencias ==


== Vinclos externos ==
*  [https://www.imdb.com/title/tt1701210/ *Black Gold*] en [[Internet Movie Database]].
*  [https://www.rottentomatoes.com/m/day_of_the_falcon *Black Gold''] en Rotten Tomatoes.